שליחות יד צריכה חסרון כיס

אלכסנדר ציקין

חידושי הרמב"ן מסכת בבא מציעא דף מא עמוד א

|  |
| --- |
| והא דאמרי' והא לא חסרה אלא ש"מ שליחות יד אינה צריכה חסרון. קשיא ליה לרש"י ז"ל דילמא הא דחייב לאו משום דשליחות יד אינה צריכה חסרון אלא משום שהוא שואל שלא מדעת ואי שואל הוי מחייב ואי גזלן הוי מחייב, ובין למ"ד שליחות יד צריכה חסרון ובין למ"ד אינה צריכה חסרון שואל שלא מדעת או שואל הוי או גזלן הוי במה ששאל, זו שאלה שאל רש"י ז"ל ואיני מבין טעמו בתירוצו, אבל טעמו של דבר משום דהאי רועה לא שואל ולא גזלן הוי, דכיון שאינו מבטלה ממלאכת הבעלים והיא רועה באפר והולכת עם העדר במקום שדעת בעלים שתלך שם ואין זה דעתו להוציאה מרשות הבעלים לא משום שאלה ולא משום גזלה, אין זה לא שואל ולא גזלן שהרי לא נשתמש בה בכולה שיוציאנה ממלאכת הבעלים ומרשותם, אבל מ"מ כיון שהוא משתמש בה הרי הוא שולח יד בפקדון שהשולח יד בפקדון אפילו במקצת חייב בכל, הכא נמי אף על פי שלא שאלה ולא בטלה ממלאכת הבעלים כיון שנשתמש בה עמהם הרי הוא כשולח יד בפקדון שנטל ממנו מקצת אלא שזה לא חסרה, כנ"ל. |

חידושי הריטב"א מסכת בבא מציעא דף מא עמוד א

|  |
| --- |
| ושלשה דברים הוזכרו כאן במאי דקתני מתני' לצרכו, או שנטלה לגוזלה או שנטלה לשלוח בה יד או שהיה עליה שואל שלא מדעת, וכל אחד מאלו חייב הוא באונסין וצריכין משיכה דבלא משיכה לא מחייבי כלל דברשותא דמריה קיימא וכדאמרינן לקמן והא לא משך, וגזלן ושואל שלא מדעת שייכי בכל אדם בין שומר בין איניש דעלמא, אבל שולח יד ליתיה אלא בפקדון ושמו מוכיח עליה וכדאמר קרא גבי שומרים אם לא שלח ידו, והנוטל לגזול הוא הנוטל על דעת ליטלה כולה או מקצתה לעצמו או שיחסרנה ולא ישלם לבעלים והוא חייב באונסין מכיון שמשך לדעת כן ואף על פי שלא חסר, והשולח יד בפקדון דעתו ליטול ולחסר הכל או מקצת על דעת לשלם לבעלים ובזה נחלקו אם צריך חסרון לחייבו באונסין אם לאו, ושואל שלא מדעת אין דעתו לחסר לבעלים כלום אלא שרוצה להשתמש בו ולהחזירו למקומו ואם הוא תשמיש שראוי לשכר דעתו לתת שכר לבעלים, ומיהו בתשמיש שהוא עושה יש קלקול לממונם של בעלים ואף על פי שאינו מתחסר בתשמיש אפשר היה דאיידי דמטלטל לה תשבר או יארע בה נזק, דאלו בדבר שא"א לבא לידי נזק בטלטולו ליכא למ"ד דשואל שלא מדעת גזלן הוי דהא לא עביד ולא מידי, וכל זה מיסודו של הרמב"ן, וכן נראה דעת רש"י לקמן, ולהוציא מדברי הרז"ה שכתב בספר המאור דשואל שלא מדעת ושליחות יד למ"ד אינה צריכה חסרון חדא מילתא היא והוצרך לדחוק עצמו מאד בשמעתא דילקה בחסר וביתר דלקמן, והפי' שכתבנו מושכל ומובן לעצמו ואין להרהר אחריו, והוא דעת רבותינו בעלי התוספות. |

המאור הגדול מסכת בבא מציעא דף כג עמוד ב

|  |
| --- |
| שהכישה במקל ורצה לפניו והא לא חסרה אלא לאו ש"מ שליחות יד אינה צריכה חסרון והוה ליה שואל שלא מדעת וגזלן הוי וכי אמרינן שואל שלא מדעת גזלן הוי לשומר שהוא ברשותו איכא למפשט מינה שליחות יד אינה צריכה חסרון ואף על גב דתרתי מילי עבדינן לה כל חדא וחדא באפיה נפשה בשמעתא דילקה בחסר וביתר דאוקימנא לרבא תרתי אוקמתא קמייתא בשליחות יד אינה צריכה חסרון ובתרייתא בשואל שלא מדעת גזלן הוי ואייתינן עלה תרתי שמעתתא דרבא חדא דשליחות יד אינה צריכה חסרון דאיתמרא הכא אמר רבא לא תאמר שליחות יד לא בשומר חנם ולא בשומר שכר ותיתי משואל וחדא דשואל שלא מדעת גזלן הוי דאיתמרא בב"ב בפיסקא דהשולח בנו אצל חנוני ואף על גב דפלגינן לה בתרי מימרי ותרתי אוקימתא משום דשואל שלא מדעת גזלן הוי לא נפק מכללא דשליחות יד אינה צריכה חסרון משום דאיכא למימר דלא הוי שליחות יד עד דמתכוין לגוזלה אבל במתכוין לשאלתה לא הוי שליחות יד אבל מכללא דשואל שלא מדעת גזלן הוי דאמרינן גבי שומר בודאי נפקא לן מינה שליחות יד אינה צריכה חסרון וראיה לדבר הדין סוגיא דרועה שהיה רועה ובמסקנא אוקימנא כשהכחישה ודיקא נמי דקאמר שהכחישה ולא אמר שהנהיגה אלמא קסבר רב שליחות יד צריכה חסרון. והניח מקלו ותרמילו עליה דקתני בברייתא ועודן עליה דקאמר רב הכל פירושו שהכחישה במקלו ובתרמילו ועדיין קבורין בה כלומר שהכחש נראה בה שאילו חזרה לבריאותה פלוגתא דרבי ישמעאל ור"ע היא דלרבי ישמעאל לא צריך דעת בעלים כדחזינן במתניתין דאוקמה רב נתן בר אבא קמיה דרב שנטלה ע"מ לשלוח בה יד ורישא דלא ייחדו כל מקום שהניחה הוי מקומה והויא חזרתה לרבי ישמעאל וכדתנינן נמי בברייתא דהגונב טלה מן העדר וסלע מן הכיס דאוקימנא בשומר שגנב מרשותו ורב לא בעי לאוקומה לברייתא דרועה שהיא בפלוגתא ומש"ה מוקים לה בשעודן עליה כלומר שהכחש נראה בה עדיין לרווחא דמילתא כי היכי דתיקום כדברי הכל שזה הבהמה שהכחש נראה בה כיון שהכחש דבר הפושט בכולה הוא כמו ששלח יד בכולה דמי אי נמי משום דרצה לפניו הויא לה משיכה ומשום הכי מתחייב בכוליה באונסים שאלמלא כן לא היה מתחייב בשליחות יד במקצתה עד שיגביה את כולה כדאמרינן במתניתין בהטה את החבית וכו'. |